Þegar prestur í Vatikaninu sér halastjörnu , þá er kirkjan sannfærð um að heimsendir sé á næsta leiti . Á sama tíma er guðsyni forseta Bandaríkjanna , Robert Thorn , tilkynnt á fæðingardeildinni í Róm af séra Spiletto , að eiginkona hans Katherine , hafi misst barnið og vandamál hafi komið upp þannig að hún muni líklega ekki geta átt annað barn . Spiletto ... Lesa meira Þegar prestur í Vatikaninu sér halastjörnu , þá er kirkjan sannfærð um að heimsendir sé á næsta leiti . Á sama tíma er guðsyni forseta Bandaríkjanna , Robert Thorn , tilkynnt á fæðingardeildinni í Róm af séra Spiletto , að eiginkona hans Katherine , hafi misst barnið og vandamál hafi komið upp þannig að hún muni líklega ekki geta átt annað barn . Spiletto segir Robert að annað barn hafi fæðst á sama tíma sem missti móður sína , og þau geti fengið það barn í staðinn fyrir það sem þau misstu . Robert samþykkir það og skírir hann Damien . Robert fær síðan stöðuhækkun upp í stöðu sendiherra í London eftir hræðilegt slys . Þegar barnfóstra Damien fremur sjálfsmorð í afmælisveislu hans , þá kemur ný barnfóstra , Frú Baylock , til starfa . Kathereine áttar sig smátt og smátt á að Damien er illur , og séra Brennan hefur samband við Robert , og segir honum að Damien sé sonur djöfulsins . Þegar presturinn deyr í furðulegu slysi , þá sýnir ljósmyndarinn Keith Jennings Robert sönnunargögn fyrir því að Damien sé and-kristur . Þau fara til bæjarins Megiddo til að finna út úr því hvernig hægt sé að stöðva drenginn . ... minna Ungur stjórnmálamaður Robert Thorn ( Liev Schreiber ) er í Róm ásamt rosalega óléttri konu sinni Katharine ( Julia Stiles ) sem eignast andvana barn . Presturinn sem sá um fæðinguna segir Robert að önnur móðir hafi dáið við fæðingu en nýfæddur sonur hennar sé ennþá á lífi og vantar foreldra , þar sem Thorn hjónin eru rétt búin að missa barn þá er tilvalið að taka þetta í staðinn án þess að segja Katharine frá , og Robert samþykkir og skýrir barnið Damien . Sendiherran sem gerði Robert að vara manni sínum , deyr í slysi og Robert tekur við af honum og flytur í stórt hús í Englandi með Kathatrine og Damien , sem hamingjusöm fjölskylda . En þegar barnfóstra Damiens hengir sig fyrir framan alla gestina í barnaafmæli hans , þá fara fleiri skrítnir hlutir að gerast . Prestur sem kallar sig Brennan ( Pete Postlethwaite ) hefur samband við Robert og heldur því fram að Damien gæti verið eitthvað allt annað en lítið ættleitt barn frá Ítalíu nefnilega antikristur ... Með hjálp frá ljósmyndaranum Keith Jennings ( David Thewlis ) ætlar Robert að komast að meiru í málinu áður en fleiri deyja eða jafnvel verri að það komi heimsendir .... Omen ( 2006 ) er endurgerð sem var aðeins gerð til þess að græða á frumsýningardegi hennar sjötta ( 6 ) júní ( 6 ) tvöþúsund ( 2000 = 0 ) og sex ( 6 ) = 666 , tala djöfulsins / fæðingarmerki antikrists . Upprunalega myndin frá 1976 í leikstjórn Richard Donner ( Superman , Leathal weapon myndirnar ) er talin vera hryllings klassík , og margir fúlir að hún hafi verið endurgerð . Sjálfur sá ég hana á eftir endurgerðinni og fannst hún ekki jafn frábær og hún eigi að vera en engu síður góð . Endurgerðin í leikstjórn John Moore ( Flight of the Phoenix , Behind Enemy Lines ) gerir ekkert nýtt , hann er mjög trúr Donner útgáfunni en alltof trúr , því að hann gerir næstum því ekkert nýtt . Handritið er 90 prósent eins og upprunalega handrit David Seltzer ( hann skrifar reyndar líka endurgerðina ) sem gerir það erfitt að segja hvort að handritið sé lélegt eða ekki því að það er gott en bara ekkert nýtt , þetta er bara copy and paste af upprunalega handritinu , næstum engin ný atriði ( voru það nokkuð ? ) , bara samtölin rétt svo breytt og morðin öðruvísi útfærð ( ég held samt að mér finnist þau flottari í upprunalegu , hér eru þau of “ final destination leg ” ) en engar nýjar persónur ( nema forsetisráðherran í byrjun ) , nema að í þessari útgáfu þá er svolítið búið að breyta persónu Katharine í Robert eða rétttara sagt búið að taka element úr Robert og sett í Katharine , t.d það er hún sem heldur að það sé eitthvað að Damien en ekki í þessari afneitun sem hún var í ´ 76 myndinni . Moore passaði ekki sem leikstjóri finnst mér , Omen er ekki sama gæða mynd og hún hefði getað verið , tengist engan veginn hæfileikum heldur peningum . Annað , þá virkar ´ 06 útgáfan meira sem “ action thriller ” heldur en “ horror thriller ” og það er alls ekki jákvætt . Hún var ekki sérlega óhugnanleg né rosalega spennandi ( þó alls ekki leiðinleg og pínu spennandi smat ) Myndatakan er fín , en passar ekki alveg við myndina , útlitið ætti að vera “ gothic ” , klassískt og drunalegt eins og í “ the Others ” . Eitt af því sem upprunalega myndin fékk athygli fyrir var góð tónlist , sérstaklega Ave Satani en því miður er ný og mjög dauf og venjuleg tónlist í staðinn . Liev Schreiber sem hefur mjög oft farið í taugarnar á mér er skítsæmilegur og passar eiginlega ekki í hlutverkið sitt og eins og mátti búast við þá er frammistaða hans ekki jafn góð Gregory Peck´s í upprunalegu . Talandi um að passa ekki í hlutverkin sín þá er Julia Stiles alltof ung sem gerir hana ósannfærandi í að leika sendiherra frú sem er búin að vera gift manninum sínum í langan tíma og á með honum 6 ára barn , ég er ekki að segja að frk. Stiles hafi leikið illa ( hún var ágæt ) heldur þá passaði hún ekki í hlutverkið . Mia Farrow er í sérstöku uppáhaldi hjá mér eftir að hafa séð hana sýna einn best leik sem ég hef séð í Rosemarys baby ( önnur mynd sem fjallar um djöfladýrkun og fæðingu antikrists og sem enginn má missa af ! ) er fín sem Mrs. Baylock en eftir að hafa þótt vænt um hana í Rosemarys baby þá er erfitt að hræðast og hata hana . David Thewlis er í virkilega pirrandi og alltof stóru hlutverki sem gerir leik hann ekkert mjög góðann . Pete Postlewait og Michael Cambon eru fínir í sýnum hlutverkum . Seamus Davy Fitzpatrick er í mikilvægasta hlutverki myndarinnar því hann er Damien , sonur djöfulsins og stendur sig bara ágætlega en hans persónu var virkilega vannýtt og var ekki nógu mörgum atriðum og sagði 3 heilar setningar . The Omen ( 2006 ) er fín afþreying sem vel má sjá ef manni langar að sjá hana og það er vel hægt að hafa gaman af henni . En hún er ekki nærri því jafn góð og hún hefði getað orðið af það væru fleiri hæfileikar og nýjar hugmyndir en ekki nákvæm eftiröpun af forveranum . Þegar ég sá þessa mynd The Omen sem , eins og flestir vita er endurgerð af samnefndri gamalli mynd , bjóst ég allt eins við að hún yrði góð , vond eða sæmileg . Niðurstaðan reyndist vera það síðastnefnda . Mér finnst þessi mynd ekki eins slæm og mörgum finnst hún vera , hún má þó eiga það að hún er spennandi og alls ekki fyrirsjáanleg . Það er t.d. alveg ómögulegt að segja til um fyrir fram hverjir munu deyja og hvenær . Slæmt við þessa mynd er leikurinn , Liev Schreiber er í mjög þurru hlutverki og næstum því laus við alla persónusköpun . Hann bara leikur illa . Julia Stiles er engu skárri og er jafnvel svo óþolandi að maður greinir ekki alveg hvort að vandinn sé hún eða hvernig hlutverkið er skrifað . Þó vil ég hrósa David Thewlis sem er fínn í mikilvægu hlutverki og fari ég ekki með rangt mál þá endurskapar hann hlutverkið sem David Warner fór með í gömlu myndinni ( langt síðan ég sá þá mynd , er ekki alveg viss ) og ja hérna hvað þeir eru líkir . Tala allavega svipað . Í heildina er þessi mynd alveg í lagi , á sér sín augnablik og fléttan er spennandi en á móti kemur að neistinn er alveg dauður og myndin er bara fljótgleymd þannig að tvær stjörnur er eiginlega hámarkið . Í ... alvöru ? Hér höfum við einhverja tilgangslausustu endurgerð sem gerð hefur verið síðan að Gus Van Sant tók upp þá hugmynd að gera Psycho alveg upp á nýtt , skref fyrir skref . Ég botna lítið í því að uppfæra klassísk handrit til að nýju kynslóðirnar fái að smakka á þessu efni . Er orðið svo mikið mál nú til dags að stökkva bara út á næstu leigu og kíkja á klassíka úrvalið ? Eða eru unglingar í dag bara með óþol gagnvart því að horfa á eitthvað gamalt og gott ? 2006 - útgáfan af The Omen var klárlega gerð með það í huga að höfða til fólks sem vissu sama og ekkert til upprunalegu útgáfunnar , og þá er ég að sjálfsögðu að tala um unga fólkið sem er vant því að fá einungis ódýrar bregður og leiðinda gimmick sem þykjast vera hrollvekjandi . Burtséð frá því er lítið sem ekkert nýtt sem þessi mynd gerir en hin gerði ekki . Ég sá ekkert varið í þessa mynd . Ég sá gömlu myndina og hélt mikið upp á hana . Ég fór á þessa mynd og fékk lélegt afrit . Stíllinn á myndinni og almennt útlit hennar er það eina sem kemur nokkuð vel út . Nýliðinn Seamus Davey-Fitzpatrick var reyndar skemmtilega skuggalegur sem Damien og virkaði vel í því hlutverki , en Liev Schreiber og Julia Stiles virtust voða óspennandi eitthvað og jafnast hvergi á við gömlu leikaranna . Það kemur samt á óvart hve fínir leikarar slógust til í aukahlutverkin . Það er ekkert leiðinlegt að hafa reynt fólk á borð við David Thewlis , Miu Farrow , Pete Postelthwaite og Michael Gambon . Þau gera svo sannarlega gott úr því sem þau hafa . Ég sé engan tilgang með þessari mynd ( kannski það sé löngu komið á hreint ... ) . Ef þið viljið sjá drungalegan og vel unnin þriller af gamla skólanum , notfærið ykkur smáaurinn og horfið á Richard Donner-myndina ef að þið hafið ekki séð hana . Það þarf eiginlega ekki margt annað til , því ef að þið hafið séð hana , þá eruð þið meira eða minna búin að sjá þessa líka ...